ड्रिप्रेशन का शिकार होंगी, रेगुलर संबंध बनाने से मेनोपॉज में होती है देरी
मेनोपॉज सिर्फ पीरियड्स रुकने या प्रजनन क्षमता तक सीमित नहीं है। ये महिलाओं की मेंटल और फिजिकल हेल्थ पर गहरा प्रभाव डालता है।

मेनोपॉज के दौरान महिलाओं में चिड़चिड़ापन, तनाव, मूड स्विंग, थकान, संबंध बनाने के दौरान दर्द जैसी समस्याएं देखी जाती हैं।
मेनोपॉज महिलाओं के जीवन का एक अहम पड़ाव होता है। इस पड़ाव पर आकर पीरियड्स रुक जाते हैं। यानी महिलाओं की प्रजनन क्षमता खत्म हो जाती है। इसके बाद वो मां नहीं बन सकतीं। ये नेचुरल प्रॉसेस है। जो आम तौर पर 45 से 50 साल की उम्र में देखने को मिलता है।
हालांकि मेनोपॉज सिर्फ पीरियड्स रुकने या प्रजनन क्षमता तक सीमित नहीं है। ये महिलाओं की मेंटल और फिजिकल हेल्थ पर गहरा प्रभाव डालता है।
मेनोपॉज के दौरान महिलाओं में चिड़चिड़ापन, तनाव, मूड स्विंग, थकान, संबंध बनाने के दौरान दर्द जैसी समस्याएं देखी जाती हैं।
कई रिसर्च में यह बात भी सामने आ चुकी है कि इस दौरान अगर महिलाओं को घर-परिवार का साथ नहीं मिलता तो वे डिप्रेशन का शिकार हो जाती हैं।
इस पोल में वोट देकर अपनी राय बताएं-
हाल के दिनों में बदलते लाइफ स्टाइल के चलते महिलाओं का मेनोपॉज भी इरेग्युलर हो गया है। कई महिलाओं को समय से पहले तो कई को देर से मेनोपॉज आता है।
जानकार बताते हैं कि सही डाइट और मेंटल सपोर्ट के सहारे मेनोपॉज के दौरान होने वाली परेशानियों को कम किया जा सकता है।
स्टोरी में आगे बढ़ने से पहले मेनोपॉज के सामान्य लक्षणों को जान लेते हैं
परिवार में टूट का कारण बन सकता है मेनोपॉज
सीनियर साइकोलॉजिस्ट डॉ. अवनि तिवारी कहती हैं मेनोपॉज वह स्टेज होता है जहां महिलाओं की बॉडी में हॉर्मोंस तेजी से बदलते हैं। हॉर्मोंस में हो रहे ये उतार-चढ़ाव उन्हें गुस्सैल, चिड़चिड़ा और खुद से नाराज बनाता है।
कई बार उनकी नाराजगी दूसरों पर भी निकलती है। लेकिन ये समाज की ही सोच है जो स्त्री को इस समय ‘बेवजह कुढ़ने वाली महिला’ की तरह देखती है।
इस वक्त महिलाओं को सबसे ज्यादा केयर, सिम्पथी और सपोर्ट की जरूरत होती है। लेकिन इसके बदले उन्हें ताने मिलते हैं। यही कारण है इस उम्र में महिलाओं के साथ पारिवारिक समस्याएं आम हो जाती हैं।
घर के पुरुष महिलाओं की इस स्थिति को समझ नहीं पाते हैं। वो महिलाओं को एंग्री या माचो-वुमन के बतौर स्वीकार नहीं कर पाते और बात बिगड़ती चली जाती है।
रेगुलर संबंध बनाने वाली महिलाओं को देर से मेनोपॉजःरिसर्च
एक अमेरिकी रिसर्च में यह बात सामने आई कि रेगुलर संबंध बनाने वाली महिलाओं को मेनोपॉज देर से आता है। अलग-अलग देशों की महिलाओं में मेनोपॉज की उम्र भी अलग-अलग है। मसलन भारत में महिलाओं को औसतन 45 साल तो अमेरिका में 51 और रूस में 50 साल की उम्र में मेनोपॉज हिट करता है।
समय से पहले मेनोपॉज के हैं कई खतरे
मेनोपॉज एक नेचुरल प्रॉसेस है; जो हर महिला के साथ एक समय पर होता ही है। लेकिन आजकल अनहेल्दी लाइफ स्टाइल के चलते महिलाओं को समय से पहले मेनोपॉज होने लगे हैं।
अनहेल्दी लाइफ स्टाइल महिलाओं की बॉडी को अर्ली मेनोपॉज के लिए तैयार कर देता है। लेकिन उनका मन इस बदलाव को झेल पाने में नाकाम होता है। जिसते चलते महिलाओं में मानसिक समस्याएं होने लगती है।
डाइट-सप्लीमेंट के सहारे अर्ली मेनोपॉज से बचें 
आजकल 35 से 40 साल की महिलाओं में भी अनियमित पीरियड्स की समस्या देखी जाती है। जानकार इससे बचने के लिए चाय, कॉफी, अल्कोहल, सिगरेट से दूर रहने, रोजाना एक्सरसाइज करने, फल-हरी सब्जियां खाने और खूब पानी पीने की सलाह देते हैं। इसके अलावा ऐसी स्थिति में डॉक्टर की सलाह पर सप्लीमेंट्स भी लिए जा सकते हैं।
खानपान के सहारे मेनोपॉज में तन और मन रहेगा खुश
डाइटीशियन प्रीति सिंह बताती हैं कि मेनोपॉज नॉर्मल है, लेकिन हम उसे एक समस्या के रूप में देखते हैं। जिस तरह सर्दी जुकाम होने पर कुछ खास तरह की चीजें खाने और बरतने को कहा जाता है; वैसे ही मेनोपॉज में सही खानपान और एक्टिविटीज के सहारे इसके नेगेटिव इफेक्ट का कम किया जा सकता है।
मेनोपॉज के दौरान कैल्शियम बेस्ड प्रोडक्ट के साथ विटामिन डी सप्लिमेंट ले सकते हैं। इसके अलावा प्लांट बेस्ड प्रोडक्ट भी फायदेमंद है। इस दौरान कैफीन और अल्कोहल से बचना चाहिए। रेगुलर एक्सरसाइज भी काफी जरूरी है।